Diari Oficial de la Generalitat Valenciana


Sumari del DOGV 1783, del 15-05-1992 (1992/824810)

ORDRE de 15 d'abril de 1992, de la Conselleria de Cultura, Educació i Ciència, per la qual convoca beques de formació dins del Pla de Foment de la Investigació a la Comunitat Valenciana.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/15/(3)/dof/vci/html**

### Dades del document

Número de DOGV
:   1783

Data del DOGV
:   15-05-1992

Secció del DOGV
:   DISPOSICIONS GENERALS

Número del document
:   1992/824810


Data del document
:   15-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 15 d'abril de 1992, de la Conselleria de Cultura, Educació i Ciència, per la qual convoca beques de formació dins del Pla de Foment de la Investigació a la Comunitat Valenciana.  
En el marc del Pla de Foment de la Investigació a la Comunitat Valenciana figura com a objectiu prioritari la formació de professionals que constituesquen el futur suport del desenvolupament científic i tecnològic de la nostra societat.  
Conscient d'aquesta realitat, la Conselleria de Cultura, Educació i Ciència promou, dins del seu programa de suport a la investigació, la formació de futurs professionals mitjançant un programa de beques de formació de personal investigador per a postgraduats que desenvolupen la seua activitat en universitats i centres de la Comunitat Valenciana i la pròrroga de les concedides en anys anteriors.  
Atesa l?existència de dèficits de personal investigador qualificat en aquells centres que, com ara l'acabada de crear Universitat Jaume I, acusen una major falta de capital humà, la Conselleria de Cultura Educació i Ciència considerarà especialment les sol·licituds provinents dels centres en què es detecten aquestes deficiències, a fi i efecte de pal·liar possibles desajustos.  
Aquesta convocatòria d'accions de formació de personal investigador i també les pròrrogues d'actuacions danys anteriors, es regiran per les normes específiques contingudes als annexos corresponents d?aquesta ordre.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Convocar les beques, per al curs 1992-93, per a la formació de personal investigador, que tot seguit s?assenyalen, i aprovar les bases per les quals es regiran les corresponents convocatòries, les quals s'inclouen com a annexos a aquesta ordre.  
1. Beques per a la formació de personal investigador (annex I).  
2. Beques per a la formació de personal investigador en àrees d'actuació preferent (annex II).  
3. Pròrrogues de beques per a la formació de personal investigador de caràcter general i en línies d'actuació preferent (annex III).  
Segon  
Les beques i ajudes de les quals se n'ha fet llista en l'article anterior seran sufragades amb càrrec a la línia de subvenció 403/000/92, programa 542-10 del pressupost de 1992, per un import global màxim de 756.632.255 pessetes.  
DISPOSICIONS FINALS  
Primera  
Autoritze el Director General d'Ensenyaments Universitaris i Investigació a dictar, dins de l?àmbit de les seues competències, les resolucions necessàries per a l'aplicació i el desplegament d'aquesta ordre i li delegue la facultat de concedir les esmentades beques i ajudes.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 15 d'abril de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Bases de la convocatòria de beques per a la formació de personal investigador  
1. Objecte de les beques  
Aquestes beques tenen com a finalitat principal aconseguir la formació bàsica en investigació científica i tècnica d'aquells titulats superiors universitaris que desitgen realitzar un projecte original d'investigació que els permeta l?obtenció del títol de doctor.  
2. Beneficiaris  
Per a optar a aquestes beques serà necessari:  
a) Posseir nacionalitat espanyola o d'un país iberoamericà.  
b) Estar en possessió del títol de llicenciat, enginyer o arquitecte superior.  
c) Realitzar el projecte d'investigació proposat en una de les universitats, centres d'investigació del CSIC o d'altres organismes públics o privats d'investigació, sense finalitat lucrativa, radicats a la Comunitat Valenciana.  
3. Sol·licituds i documentació  
Les sol·licituds es formalitzaran en l?imprès el model del qual es trobarà a disposició dels interessats a l?oficina d'informació de la Conselleria de Cultura, Educació i Ciència i als vice-rectorats d'investigació de les universitats de la Comunitat Valenciana.  
Les sol·licituds consten d'una fitxa en la qual el sol·licitant indicarà les seues dades personals, i també les dades del centre en què realitzarà el projecte d'investigació. Els sol·licitants emplenaran els models de currículum, memòria del projecte d'investigació i historial científic del grup investigador en què s'integren, i es limitaran a l?espai que s'hi estableix.  
A les sol·licituds ? original i còpia- adjuntaran la documentació següent:  
a) Fotocòpia del DNI o, si escau, del passaport.  
b) Original, o fotocòpia compulsada, i còpia de la certificació acadèmica completa, en la qual figuraran totes les qualificacions obtingudes i les dates d?aquestes.  
c) Altres mèrits.  
Les sol·licituds, adreçades al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre general de l?esmentada conselleria, avinguda de Campanar, 32, de València (46205); en els centres d'informació de l?Oficina d'Informació, Iniciatives i Reclamacions de la Generalitat Valenciana, i també per qualsevol dels mitjans establerts en l'article 66 de la Llei de Procediment Administratiu.  
El termini de presentació de sol·licituds, per als sol·licitants amb nacionalitat espanyola, serà d'un mes, a partir de l'entrada en vigor d'aquesta ordre, si acabaren els seus estudis en el curs 1990/91 o amb anterioritat; per als sol·licitants que els finalitzen en el curs 1991/92, el termini s?estendrà fins al 31 de juliol de 1992; per als sol·licitants que posseesquen nacionalitat d'un país iberoamericà, el termini finalitzarà el 30 de juny de 1992.  
Quan no s?acredite o no es presente algun dels documents esmentats, es demanarà als sol·licitants que en el termini de 10 dies repare l?omissió, amb l'advertiment que si no ho fa s?arxivarà la instància sense cap més tràmit.  
4. Criteris per a la selecció de becaris  
A l?efecte de la selecció, es tindrà en compte els mèrits acadèmics, científics i/o tècnics del sol·licitant; l'interès científic del projecte d'investigació que es propose; l?àrea científica i tecnològica en què s?enquadra - en funció de les seues repercussions socio-econòmiques, científiques o culturals -, i l'activitat científica del grup amb el qual es realitzarà la investigació.  
5. Resolució  
La selecció de beneficiaris serà realitzada pel Consell de Política Científica i Tecnològica de la Generalitat Valenciana, que elevarà la proposta de beneficiaris i els projectes d'investigació corresponents al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació, per delegació del Conseller de Cultura, Educació i Ciència, serà publicada en el Diari Oficial de la Generalitat Valenciana.  
La Direcció General d'Ensenyaments Universitaris i Investigació tindrà la facultat d'interpretar tots els dubtes que sorgesquen en l'aplicació d?aquestes bases i també la d?entrevistar els candidats quan ho estime oportú.  
Contra les decisions de caràcter científic adoptades pel Consell de Política Científica i Tecnològica de la Generalitat Valenciana no es podrà recórrer.  
6. Dotació i període de gaudi de la beca  
La beca comprèn una dotació mensual de 95.000 pessetes i una assegurança d'accidents i d?assistència mèdica. Aquesta darrera podrà ser extensible al cònjuge i fills del beneficiari, sempre que no compten amb la cobertura de la Seguretat Social.  
Aquestes beques comportaran una aportació de 150.000 pessetes/any, com a assignació al departament o centre en el qual es desenvolupen, en concepte d?ajuda institucional. Aquesta dotació haurà de dedicar-se íntegrament a satisfer les necessitats directament derivades de la realització del projecte que el director d'aquest estime oportunes. Al final de cada període, el director del projecte d'investigació trametrà justificació simple de la destinació d?aquesta ajuda.  
El període de gaudi de la beca comprèn des de l'1 d'octubre de 1992 fins al 30 de setembre de 1993, i podrà prorrogar-se per un màxim de tres períodes anuals més.  
7. Caràcter de la beca  
7.1. Aquestes beques no estableixen cap relació laboral amb les universitats ni amb els centres d'investigació, ni impliquen, per part d'aquestes institucions, cap compromís quant a la posterior incorporació dels beneficiaris a los seues plantilles.  
7.2. Atés que l?objectiu d?aquestes beques és facilitar la formació inicial del personal investigador, a través de la realització de projectes específics, no podran ser beneficiaris d?aquest tipus de beca aquells investigadors que n'hagen gaudit d'una de característiques anàlogues, durant un període igual o superior a un any.  
7.3 L?aprofitament d'una beca és incompatible amb el registre a les oficines de l?Institut Nacional d'Ocupació (INEM) com a demandant d?ocupació.  
7.4. La renúncia a la beca haurà de ser sol·licitada a la Direcció General d'Ensenyaments Universitaris i Investigació de la Conselleria de Cultura, Educació i Ciència, que haurà de donar la seua aprovació. No s?admetran interrupcions temporals de les beques, llevat de situacions excepcionals, que, en tots els casos, hauran de ser autoritzades per la Direcció General d'Ensenyaments Universitaris i Investigació. Aquesta interrupció no comportarà una pròrroga addicional de la beca al final del període de gaudiment, amb excepció dels casos en els quals s?aprecie l?existència de força major.  
8. Col·laboració en activitats docents en universitats  
Els becaris adscrits als centres universitaris públics que es troben en el tercer o quart any de gaudi, podran dedicar, voluntàriament, fins a un màxim de 60 hores/any a col·laborar en tasques docents relacionades amb el seu treball d'investigació, amb la conformitat prèvia del director d'investigació i del departament implicat, sense que això determine cap responsabilitat laboral per part de la universitat. Aquesta col·laboració l?hauran de documentar els corresponents vice-rectors a l?efecte dels concursos.  
En cas que es realitze la col·laboració prevista en aquest apartat, el director del projecte d'investigació haurà de comunicar-ho expressament al Servei de Política Científica i adjuntarà el vist-i-plau del director del departament.  
9. Condicions de gaudi de la beca  
9.1. Acceptació per escrit de la beca en un termini màxim de 15 dies a partir de la publicació de la resolució que adjudique aquestes beques.  
9.2. El gaudiment d'una beca a l?empara d'aquesta convocatòria és incompatible amb qualsevol altra retribució o ajuda finançada amb fons públics, i també amb sous o salaris que impliquen vinculació contractual o estatutària de l?interessat, tret dels contractes derivats de l'aplicació de l'article 11 de la Llei de Reforma Universitària (Llei 11/1983, de 25 d?agost) o de l'article 11.2 de la Llei de Foment i Coordinació General de la Investigació Científica i Tècnica (Llei 13/1986, de 14 d'abril). Els beneficiaris de la beca hauran de comunicar qualsevol causa d'incompatibilitat per aquest motiu.  
9.3. La renúncia a la beca en el seu primer any de concessió comportarà la devolució de totes les quantitats percebudes per aquest concepte si es produeix dins els sis primers mesos del seu gaudi.  
10. Obligacions dels becaris  
Els becaris estan obligats a:  
10.1. Acceptar les normes fixades en aquesta convocatòria, i també les que la Direcció General d'Ensenyaments Universitaris i Investigació establesca per als seus desplegament i seguiment científic.  
10.2. Complir amb aprofitament les diferents etapes del pla de treball presentat, ajustant-se a les normes pròpies dels centres on realitzaran els seus treballs, que desplegaran amb dedicació exclusiva a la seua funció.  
10.3. Trametre, durant el mes d?abril, a la Direcció General d'Ensenyaments Universitaris i Investigació (Servei de Política Científica) una memòria breu sobre la labor realitzada i els seus resultats. Aquesta memòria s'acompanyarà amb el corresponent informe, del director del projecte d'investigació, que continga el pla de treball, els resultats i el grau de formació del becari.  
10.4. Presentar, en la data d'acabament de l?últim any de gaudi de la beca, una memòria que comprenga la totalitat del treball realitzat i els seus resultats i que faça referència als objectius assolits. Aquesta memòria haurà d'incloure, necessàriament, un informe del director del projecte d'investigació.  
10.5. Fer constar en qualsevol publicació resultant que la recerca ha estat realitzada gaudint d'una beca de la Conselleria de Cultura, Educació i Ciència de la Generalitat Valenciana.  
10.6. L?incompliment d?aquestes obligacions podrà comportar la suspensió de la percepció de la dotació econòmica i la reclamació de les quantitats percebudes durant el període en què s'hagueren detectat irregularitats, i també la suspensió definitiva de la beca, en la forma prevista en la Llei d'Hisenda Pública, de la Generalitat Valenciana.  
ANNEX II  
Bases de la convocatòria de beques per a la formació de personal investigador en àrees d?actuació preferent  
1 Objecte de les beques  
Aquestes beques tenen com a finalitat principal aconseguir la formació bàsica en investigació científica i tècnica dels titulats superiors universitaris que desitgen realitzar un projecte original d'investigació que els permeta l?obtenció del títol de doctor, en línies considerades prioritàries per la Generalitat Valenciana. Les beques que es convoquen es dirigiran a atendre fonamentalment la realització de projectes d'investigació que s?emmarquen en l?àmbit d'especialitats en les quals la universitat necessite professorat (per tractar-se d'àrees de recent implantació i, per tant, sense tradició acadèmica) i en aquells sectors en que puguen tenir un interès major per al desenvolupament sòcio-econòmic de la Comunitat Valenciana.  
2. Beneficiaris  
Per a optar a aquestes beques serà necessari:  
a) Posseir nacionalitat espanyola.  
b) Estar en possessió del títol de llicenciat, enginyer o arquitecte superior.  
c) Realitzar el projecte d'investigació proposat en universitats, centres d'investigació del CSIC o altres centres o organismes d'investigació públics radicats a la Comunitat Valenciana. Aquest projecte haurà de referir-se a alguna de les àrees de coneixement llistades al punt 4.2 d?aquest annex.  
3. Sol·licituds i documentació  
Les sol·licituds es formalitzaran en l?imprès el model del qual es trobarà a disposició dels interessats a l?oficina d'informació de la Conselleria de Cultura, Educació i Ciència i als vice-rectorats d'investigació de les universitats de la Comunitat Valenciana.  
Les sol·licituds consten d'una fitxa en què el sol·licitant indicarà les seues dades personals i les del centre en què realitzarà el projecte d'investigació. Els sol·licitants ompliran els models de currículum, memòria del projecte d'investigació i historial científic del grup investigador en què s'integren i es limitaran a l?espai que s'hi estableix.  
Les sol·licituds - original i còpia - aniran acompanyades de la documentació següent:  
a) Fotocòpia del DNI.  
b) Original, o fotocòpia compulsada, i còpia de la certificació acadèmica completa en la qual figuraran totes les qualificacions obtingudes i les dates d?aquestes.  
c) Altres mèrits.  
Les sol·licituds, adreçades al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se al registre general de l?esmentada conselleria, avinguda de Campanar, núm. 32, de València,(46735); en els centres d'informació de l?Oficina d'Informació, Iniciatives i Reclamacions de la Generalitat Valenciana, i també per qualsevol dels mitjans establerts en l'article 66 de la Llei de Procediment Administratiu.  
El termini de presentació de sol·licituds, per als sol·licitants amb nacionalitat espanyola, serà d'un mes, a partir de l'entrada en vigor d'aquesta ordre, si acabaren els seus estudis en el curs 1990/91 o amb anterioritat; per als sol·licitants que els finalitzen en el curs 1991/92, el termini s'estendrà fins al 31 de juliol de 1992.  
Quan no s'acredite o no es presente algun dels documents esmentats, es demanarà als sol·licitants que en el termini de 10 dies repare l'omissió, amb l'advertiment que si no ho fa s'arxivarà la instància sense cap més tràmit.  
4. Criteris per a la selecció de becaris  
4.1. A l?efecte de la selecció, es tindran en compte els mèrits acadèmics, científics i/o tècnics del sol·licitant; l?interès científic del projecte d'investigació que es propose; l?àrea científica i tecnològica en què s'enquadra (en funció de les seues repercussions sòcio-econòmiques, científiques o culturals), i l'activitat científica del grup amb el qual es realitzarà la investigació.  
4.2. Les sol·licituds de beca en aquesta convocatòria hauran d'emmarcar-se en alguna de les àrees de coneixement següents:  
a) Enginyeries i informàtica.  
b) Dret.  
c) Economia.  
d) Educació física i esports.  
5. Resolució  
La selecció de beneficiaris serà realitzada pel Consell de Política Científica i Tecnològica de la Generalitat Valenciana, que elevarà la proposta de beneficiaris i els projectes d'investigació corresponents al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació, per delegació del Conseller de Cultura, Educació i Ciència,. serà publicada en el Diari Oficial de la Generalitat Valenciana.  
La Direcció General d'Ensenyaments Universitaris i Investigació tindrà la facultat d'interpretar tots els dubtes que sorgesquen en l'aplicació d?aquestes bases i també la d?entrevistar els candidats quan ho estime oportú.  
Contra les decisions de caràcter científic adoptades pel Consell de Política Científica i Tecnològica de la Generalitat Valenciana no es podrà recórrer.  
ANNEX III  
Bases de la convocatòria de pròrrogues de beques per a la formació de personal investigador  
1. Objecte de la renovació   
Prorrogar la labor investigadora, científica i tècnica dels becaris de formació de personal investigador per períodes de 12 mesos fins a completar un màxim de 4 períodes de gaudiment.  
2. Beneficiaris  
Aquestes renovacions van dirigides a tots aquells becaris de formació de personal investigador tant en les modalitats de caràcter general com en les línies d'actuació preferent, pertanyents a les convocatòries de 1989, 1990 i 1991.  
3. Sol·licituds i documentació  
En el termini d'un mes, des de l?entrada en vigor d?aquesta ordre, s'hauran de trametre a la Direcció General d'Ensenyaments Universitaris i Investigació les instàncies, segons model normalitzat, de sol·licitud de renovació de les beques i s'hi acompanyarà la documentació següent:  
3.1. Informe (màxim 10 pàgines) de les activitats acadèmiques i investigadores que realitzaran durant el curs 1992/93 i que haurà de contenir la definició precisa dels objectius científics, la metodologia a seguir i un esquema de planificació temporal. Aquest informe haurà d?anar signat pel becari i pel director del projecte d'investigació.  
3.2. El director del projecte d'investigació haurà de trametre en el mateix termini un informe confidencial, signat i en sobre tancat, sobre les activitats del becari, el seu rendiment i perspectives amb vista al proper curs.  
Les sol·licituds, adreçades al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre general de l?esmentada Conselleria, avinguda de Campanar, 32, de València (46710); en els centres d'informació de l?Oficina d'Informació, Iniciatives i Reclamacions de la Generalitat Valenciana, i també per qualsevol dels mitjans establerts en l'article 66 de la Llei de Procediment Administratiu.  
4. Criteris de renovació  
A l?efecte de la renovació, es tindran en compte els resultats assolits en el desplegament del projecte d'investigació proposat (activitats científiques, publicacions, etcètera) i la valoració tant dels mèrits acadèmics, científics i/o tècnics que faça valer el sol·licitant com de la programació presentada per al període de pròrroga.  
5. Resolució  
El Consell de Política Científica i Tecnològica de la Generalitat Valenciana elaborarà la proposta de pròrroga o d?acabament de la beca d'acord amb la valoració realitzada i l?elevarà al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació, per delegació del Conseller de Cultura, Educació i Ciència, serà publicada en el Diari Oficial de la Generalitat Valenciana.  
6. Normativa aplicable a les renovacions  
Les renovacions es regiran, a més de per l?establert en aquestes bases, per les normes específiques contingudes en les ordres corresponents de convocatòria publicada en l'any de la renovació.  
7. Estades de becaris a l?estranger  
La Direcció General d'Ensenyaments Universitaris i Investigació, en la mesura de les seues disponibilitats pressupostàries, promourà la realització d?estades temporals a l?estranger dels becaris a partir del segon any de gaudi de la beca, a l?objecte de completar la seua formació investigadora. Aquestes estades es concediran per un període màxim de tres mesos i les sol·licituds es dirigiran a la Direcció General d'Ensenyaments Universitaris i Investigació adjuntes a la sol·licitud de pròrroga. Una vegada aprofitada aquesta, el beneficiari, en el termini d'un mes a partir de l'acabament de l?estada, haurà de presentar l?informe preceptiu.  
Les estades dels becaris a l?estranger deuran complir ademés de l?indicat en el paràgraf anterior, les previsions establertes en la Llei d'Hisenda Pública de la Generalitat Valenciana.  
6. Dotació i període de gaudi de la beca  
La beca comprèn una dotació mensual de 95.000 pessetes i una assegurança d'accidents i d?assistència mèdica. Aquesta darrera podrà ser extensible al cònjuge i fills del beneficiari, sempre que no compten amb la cobertura de la Seguretat Social.  
Aquestes beques comportaran una aportació de 150.000 pessetes/any, com a assignació al departament o centre en el qual es desenvolupen, en concepte d?ajuda institucional. Aquesta dotació haurà de dedicar-se a satisfer les necessitats directament derivades de la realització del projecte que el director d?aquest estime oportunes. Al final de cada període de gaudi, el director del projecte d'investigació trametrà justificació simple de la destinació de l'ajuda.  
El període de gaudi de la beca comprèn des de l'1 d'octubre de 1992 fins al 30 de setembre de 1993 i podrà prorrogar-se per un màxim de tres períodes anuals més.  
7. Caràcter de la beca  
7.1. Aquestes beques no estableixen cap relació laboral amb les universitats ni amb els centres d'investigació, ni impliquen, per part d'aquestes institucions, cap compromís quant a la posterior incorporació dels beneficiaris a les seues plantilles.  
7.2. Atés que l?objectiu d?aquestes beques és facilitar la formació inicial del personal investigador, a través de la realització de projectes específics, no podran ser beneficiaris d?aquest tipus de beca aquells investigadors que n'hagen gaudit d'una de característiques anàlogues, durant un període igual o superior a un any.  
7.3. L?aprofitament d?una beca és incompatible amb el registre a les oficines de l?Institut Nacional d'Ocupació (INEM) com a demandant d?ocupació.  
7.4. La renúncia a la beca haurà de ser sol·licitada a la Direcció General d'Ensenyaments Universitaris i Investigació de la Conselleria de Cultura, Educació i Ciència, que haurà de donar la seua aprovació. No s?admetran interrupcions temporals de les beques, llevat de situacions excepcionals, que, en tots els casos, hauran de ser autoritzades per la Direcció General d'Ensenyaments Universitaris i Investigació. Aquesta interrupció no comportarà una pròrroga addicional de la beca al final del període de gaudiment, amb excepció dels casos en els quals s?aprecie l?existència de força major.  
8. Col·laboració en activitats docents en universitats  
Els becaris adscrits als centres universitaris públics que es troben en el tercer o quart any de gaudi, podran dedicar, voluntàriament, fins a un màxim de 60 hores/any a col·laborar en activitats docents relacionades amb el - seu treball d'investigació, amb conformitat prèvia del director d'investigació i del departament implicat, sense que això determine cap responsabilitat laboral per part de la universitat. Aquesta col·laboració l?hauran de documentar els corresponents vice-rectors a l?efecte dels concursos.  
En cas que es realitze la col·laboració prevista en aquest apartat, el director del projecte d'investigació haurà de comunicar-ho expressament al Servei de Política Científica i adjuntarà el vist-i-plau del director del departament.  
9. Condicions de gaudi de la beca  
9.1. Acceptació per escrit de la beca en un termini màxim de 15 dies a partir de la publicació de la resolució que adjudique aquestes beques.  
9.2. El gaudiment d'una beca a l?empara d?aquesta convocatòria és incompatible amb qualsevol altra retribució o ajuda finançada amb fons públics, i també amb sous o salaris que impliquen vinculació contractual o estatutària de l?interessat, tret dels contractes derivats de l'aplicació de l'article 11 de la Llei de Reforma Universitària (Llei 11/1983, de 25 d?agost) o de l'article 11.2 de la Llei de Foment i Coordinació General de la Investigació Científica i Tècnica (Llei 13/1986, de 14 d?abril). Els beneficiaris de la beca hauran de comunicar qualsevol causa d'incompatibilitat per aquest motiu.  
9.3. La renúncia a la beca en el seu primer any de concessió comportarà la devolució de totes les quantitats percebudes per aquest concepte si es produeix dins els sis primers mesos del seu gaudi.  
10. Obligacions dels becaris  
Els becaris estan obligats a:  
10.1. Acceptar les normes fixades en aquesta convocatòria, i també les que la Direcció General d'Ensenyaments Universitaris i Investigació establesca per als seus desplegament i seguiment científic.  
10.2. Complir amb aprofitament les diferents etapes del pla de treball presentat, ajustant-se a les normes pròpies dels centres on realitzaran els seus treballs, que desplegaran amb dedicació exclusiva a la seua funció.  
10.3. Trametre, durant el mes d?abril, a la Direcció General d'Ensenyaments Universitaris i Investigació (Servei de Política Científica) una memòria breu sobre la labor realitzada i els seus resultats. Aquesta memòria s?acompanyarà amb el corresponent informe, del director del projecte d'investigació, que continga el pla de treball, els resultats i el grau de formació del becari.  
10.4. Presentar, en la data d?acabament de l?últim any de gaudi de la beca, una memòria que comprenga la totalitat del treball realitzat i els seus resultats i que faça referència als objectius assolits. Aquesta memòria haurà d'incloure, necessàriament, un informe del director del projecte d'investigació.  
10.5. Fer constar en qualsevol publicació resultant que la recerca ha estat realitzada amb una beca de la Conselleria de Cultura, Educació i Ciència de la Generalitat Valenciana.  
10.6. L?incompliment d?aquestes obligacions podrà comportar la suspensió de la percepció de la dotació econòmica i la reclamació de les quantitats percebudes durant el període en què s'hagueren detectat irregularitats, i també la suspensió definitiva de la beca, en la forma prevista en la Llei d'Hisenda Pública, de la Generalitat Valenciana.


Còpia Permalink ELI